**עדכון קריטריונים לזכאים לקבלת סיוע במימון בטיפול רפואי**

**לקורבנות המשטר הנאצי באוסטריה המתגוררים בישראל**

**הקריטריונים כפי שהועברו אלינו מוועידת התביעות (תוקף העדכון מ- 1.1.2016 עד 31.12.2016)**

**הסיוע יינתן עבור:**

טיפול רפואי, תרופות, ביטוחים רפואיים, עזרים וציוד רפואי(משקפיים, מכשירי שמיעה, כסא גלגלים וכדו') העסקת מטפלים /ות, טיפולי שיניים, לחצני מצוקה, התאמת הבית בהתאם למצב רפואי **וסיוע חירום** אחר.

**הזכאים לקבלת הסיוע:**

1. **אדם שסבל מרדיפת המשטר הנאצי או עזב את אוסטריה כדי לברוח מהרדיפות והיה אזרח אוסטרי שגר באוסטריה ב-13 במרץ 1938, או שגר בקביעות באוסטריה במשך כעשר שנים החל מה-13 במרץ 1938, או נולד באוסטריה להורים העומדים בקריטריונים אלה או אדם שחי באוסטריה כעשר שנים לפני 13 במרץ 1938 ואיבד אזרחותו או מקום מגוריו כי עזב את המדינה בגלל כניסת כוחות הצבא הגרמני לאוסטריה או מי שנולד לפני 9 במאי 1945 כילד להורה נרדף (מחנות, גטאות או מסתור).**
2. **אלמנים ואלמנות של קורבנות המשטר הנאצי באוסטריה שבני/בנות זוגם/ן עומדים בקריטריונים הנ"ל יהיו רשאים לפנות לקבלת סיוע במסגרת תכנית זו אף שהם עצמם אינם נפגעי המשטר הנאצי באוסטריה**

**חישוב ההכנסה לקביעת** הזכאות **יתבצע בצורה הבאה:**

* **רק הכנסות הפונה תובאנה בחשבון (ללא הכנסות בן או בת הזוג).**
* **הכנסותיו של הפונה לא תעלנה על סכום של** 8,828 **₪ לחודש ליחיד**
* **הכנסותיו של הפונה אשר חי עם בן/בת זוג שאינו יוצאי אוסטריה לא תעלנה על סכום של** 13,242 **₪ לחודש**
* **חסכונותיו הנזילים של הפונה לא יעלו על** 195,509 ₪.

**חישוב גובה סכום הסיוע שניתן לזכאים לתקופה שבין 1 ינואר– 31 דצמבר 2016**

**בקביעת גובה סכום הסיוע** לזכאים **יילקחו בחשבון כל** ההכנסות ברוטו **(למעט ביטוחים סיעודיים) של הזכאים כולל: ביטוח לאומי, תשלומי פנסיה, תשלומי פיצויים בגין נרדפות בזמן מלחמת העולם השנייה, תגמולים מהאוצר וכדומה.**

זכאים שהכנסתם ברוטו היא עד 8,828 ₪ ליחיד או 13,242 ₪ לזוג– סכום הסיוע שיוכלו לקבל יהיה עד 27,370 ₪ אחת לשנה.

חשוב לציין כי גובה הסיוע מותנה בגובה התקציב, במספר הפניות שיוגשו לקבלת סיוע במסגרת תכנית זו

ובשיקולים המקצועיים שיבחנו ע"י הועדה המייעצת הבוחנת כל אחת מהפניות המוגשות.

הערה : **אנשים שהכנסתם ברוטו מעל 8,828 ₪ ליחיד או 13,242₪ לזוג או שחסכונותיהם גבוהים**

**מ-195,509 ש"ח** לא יוכלו **לקבל סיוע במסגרת תכנית זו בשנת 2016.**

**בנוסף, אם בני הזוג של ניצולי שואה אוסטרים סובלים מבעיות בריאותיות קשות, הניצול עצמו יכול לפנות ולבקש סיוע עבור בן או בת הזוג, וזאת במסגרת הסכום השנתי המקסימלי שהניצול יוכל לקבל. הפניה תתבצע על ידי הניצול, בשם בן או בת הזוג. למעט המתואר לעיל, יורשיהם של ניצולי שואה** אינם זכאים **לקבל מימון מהתוכנית.**

**לתשומת לבכם :כל מי שנולד בארץ להורים נרדפי המשטר הנאצי באוסטריה אינו זכאי לסיוע האמור**

**פרטים וטפסים ניתן למצוא באתר ארגון יוצאי מרכז אירופה**

**www.irgun-jeckes.org**

**בשאלות ניתן לפנות לעובדות הסוציאליות ולמרכזי התכנית בסניפי הארגון:**

|  |  |  |
| --- | --- | --- |
| **בסניף תל אביב**  **בטלפון:03-5164461**  **הגר ברטל - עו"ס**  **hagar@irgun-jeckes.org** | **בסניף ירושלים**  **בטלפון: 02-6241198**  **צופית חיים - עו"ס**  **tzofitchaim@gmail.com** | **בסניף חיפה**  **בטלפון: 04-8119464**  **יוליה רחלין ברקון- עו"ס**  **yulia@beit-horim.org.il** |

**מרכזים ארציים: עו"ס הגר בר-טל טלפון: 03-5164461 שלוחה 2011**

**מר ערן בן יוסף טלפון 03-5164461 שלוחה 2008** [**eran@irgun-jeckes.org**](mailto:eran@irgun-jeckes.org)